CELEX: 62021TN0695
Language: bg
Date: 2021-10-28 00:00:00
Title: Дело T-695/21: Жалба, подадена на 28 октомври 2021 г. — Alauzun и др./Комисия

3.1.2022   
            
            
               BG
            
            
               Официален вестник на Европейския съюз
            
            
               C 2/45
            
         
      Жалба, подадена на 28 октомври 2021 г. — Alauzun и др./Комисия
      (Дело T-695/21)
      (2022/C 2/62)
      Език на производството: френски
      
         Страни
      
      
         Ищци: Virginie Alauzun (Сен-Канна, Франция) и 774 други ищци (представител: F. Di Vizio, avocat)
      
         Ответник: Европейска комисия
      
         Искания
      
      Ищците молят Общия съд:
      
                  —
               
               
                  да установи, че Европейската комисия (ЕК) неправомерно не е включила изпитанията за канцерогенност и генотоксичност в предклиничната фаза на РНК ваксините,
               
            
                  —
               
               
                  да разпореди на Европейската комисия да включи изпитанията за канцерогенност и генотоксичност в предклиничната фаза на РНК ваксините, които все още не са одобрени в рамките на процедурата на Европейската агенция по лекарствата (EMA),
               
            
                  —
               
               
                  да разпореди на Европейската комисия да включи изпитанията за канцерогенност и генотоксичност във фазата на фармакологична бдителност на РНК ваксините, които вече са одобрени в рамките на процедурата на Европейската агенция по лекарствата (EMA),
               
            
                  —
               
               
                  да поиска от Комисията да съобщи следната информация:
                  
                              —
                           
                           
                              конкретното правно основание за невключването на въпросните изпитания в предклиничната фаза и във фазата на фармакологична бдителност,
                           
                        
                              —
                           
                           
                              правилникът, който установява кои са задължителните изследвания, необходими за одобряване на РНК ваксини,
                           
                        
            
                  —
               
               
                  да осъди Европейската комисия да заплати всички съдебни разходи на жалбоподателите.
               
            
         Основания и основни доводи
      
      В подкрепа на иска си ищците се позовават на нарушение на правото на Съюза и на бездействие от страна на Комисията. В това отношение ищците посочват, че като е дала разрешение за условното пускане на пазара на РНК ваксините, без провеждане на изпитвания за канцерогенност и генотоксичност, Комисията не е изпълнила задължението си по член 168 ДФЕС за осигуряване на „високо равнище на закрила на човешкото здраве“.